CELEX: 62012TN0418
Language: lt
Date: 2012-09-21 00:00:00
Title: Byla T-418/12: 2012 m. rugsėjo 21 d. pareikštas ieškinys byloje Beninca prieš Komisiją

24.11.2012   
            
            
               LT
            
            
               Europos Sąjungos oficialusis leidinys
            
            
               C 366/36
            
         2012 m. rugsėjo 21 d. pareikštas ieškinys byloje Beninca prieš Komisiją
   
   (Byla T-418/12)
   2012/C 366/74
   Proceso kalba: anglų
   
      Šalys
   
   
      Ieškovas: Jürgen Beninca (Frankfurtas prie Maino, Vokietija), atstovaujamas advokato C. Zschocke
   
      Atsakovė: Europos Komisija
   
      Reikalavimai
   
   Ieškovas Bendrojo Teismo prašo:
   
               —
            
            
               panaikinti 2012 m. liepos 26 d. Komisijos sprendimą, kuriuo numanomai atsisakyta suteikti jam galimybę susipažinti su vykstant susijungimo procedūrai (byla COMP/M.6166 — NYSE Euronext/Deutsche Börse) parengtu dokumentu, ir
            
         
               —
            
            
               priteisti iš atsakovės bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdamas ieškinį ieškovas remiasi dviem pagrindais.
   
               1.
            
            
               Pirmas ieškinio pagrindas, grindžiamas tuo, kad Komisija nepriėmė sprendimo dėl ieškovo prašymo leisti susipažinti su tam tikrais dokumentais per Reglamento Nr. 1049/2001 (1) 8 straipsnyje 2 dalyje numatytą terminą. Pagal reglamento 8 straipsnio 3 dalį, tai laikoma numanomai neigiamu ir nepagrįstu sprendimu, taigi pažeidžiamos atitinkamos nuostatos dėl galimybės susipažinti su dokumentais.
               
                           —
                        
                        
                           Antras ieškinio pagrindas, grindžiamas tuo, kad nė vienas iš Komisijos preliminariame vertinime pateiktų argumentų nepateisina atsisakymo suteikti ieškovui galimybę susipažinti su prašomu dokumentu.
                        
                     
         
      (1)  2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, p. 43; 2004 m. specialusis leidimas lietuvių k., 1 sk., 3 t., p. 331.